Quest – Soektog | Toortsie, Kameel en Bokbaaivygie se blog
← Soek die koala
Elektrisiteitsvoorsiening en ander dinge →
Quest – Soektog	Posted on September 25, 2016	by Toortsie The daily post: Quest. Sorry, I prefer words. (Al ‘n hele ruk terug geskryf)
Soeke na Nuwe Nuut.
Nuwe Nuut is die term wat gebruik word as jy groot verlies gely het, waar die oue verby is en jy ‘n nuwe nuut moet skep. Dis baie mooi woorde, maar geensins maklik nie.
Sonder om op die besonderhede in te gaan, ek moes ‘n nuwe nuut skep. Ek het ‘n geweldige verlies gehad. In my lewe moes ek al by baie dinge aanpas, baiekeer ‘n ‘nuwe nuut’ skep, baiekeer onverstaanbare dinge verwerk. Party keer was dit makliker, ander keer baie moeilik. Hierdie keer was dit erg. Baie erg. Soos wat die slim mense sê, is ek deur al die emosies: hartseer, pyn, magteloosheid, woede, lus vir baklei, huil, vloek, nuwe foute maak, terwyl die dinge oor en oor en oor in my kop maal, van vanoggend wat ek wakker word tot vanaand as ek gaan slaap, en in die nag droom ek ook nog daaroor.
Ek het baie hieroor geskryf, party van die bloginskrywings is gepubliseer, ander is uitgevee. Vriende het my deurgedra, God het my deurgesleep, en om elke hoek en draai het ‘n veer gelê waarmee God vir my gesê het, “Ek beskerm jou.”
Ek moes bid dat God my gedagtes in toom hou, herhaaldelik bid dat ek nie 24 uur van die dag daaraan dink nie, dat ek nie tob en tob en tob nie, dat ek probeer om net vir een dag op iets positiefs sal konsentreer. Dit het my gehelp toe ons sommer net vir ‘n paar dae ‘n draai gaan ry het, om net ‘n bietjie uit die omstandighede te kom. Ek het mense om my nodig gehad, my mense, mense wat my liefhet, mense wat vir my wys dat dit vir hulle lekker is om in my geselskap te wees. Ek was totaal verward omdat dit wat ek nog altyd geglo het, soos ek opgevoed is, soos ek steeds elke dag in my Bybel lees hoe ek moet doen, skielik nie ‘reg’ was nie.
In my soeke na nuwe nuut moes ek myself weer vind, moes ek weer my menswaardigheid vind, moes ek weer leer dat dit soos wat ek dit geleer het, wie ek is, reg is vir my, dat dit is hoe God my gemaak het en ek net voluit ék moet wees. Een dag, toe ek Stellenbosch toe ry en vir die kleurlinge wat agterop ‘n bakkie sit, vrolik waai, weer oogkontak maak met vreemde kinders, het die tred in my stap ligter begin word. Toe ek weer heeldag loop en sing, sommer by my klavier gaan sit en speel, vir myself in die spieël glimlag, toe ek weer in die dorp begin loop met ‘n glimlag op my gesig, het daar lig in die tonnel gekom. Toe ek vir hulle wat my seergemaak het, kon begin bid, kon seën in my gebede, kon begin verstaan van die pyn wat hulle dalk al vir jare met hul saamdra, kon daar vir my genesing begin kom. Ek is dalk nog nie heeltemal ‘daar’ nie, die emosies ry nog soms wipplank, maar ek weet ek is op pad na ‘n nuwe nuut, en dít maak my opgewonde! God het Groot Planne!
Daar’s altyd hoop, ook vir JOU wat dalk trauma beleef. Altyd. Aan God al die eer.
Hoekom skryf ek hierdie uiters privaatgoed daar waar die hele wêreld dit kan lees? Omdat ons almal deur moeilike tye gaan. Omdat, as iemand anders wat trauma beleef, hier lees, dit dalk vir daardie persoon moed gee om te besef dat sy/hy nie al een is wat swaar kry nie. Omdat ek die hoop wat daar in Jesus is, wil verkondig. Omdat ek wil sê dat ek nie verhewe is bo swaarkry nie. Liewe vriend, liewe vriendin, God wil jou graag help. Regtig. Hy wil jou hand vat en jou deur jou swaarkry help. Hy wil jou help om sterker anderkant uit te kom Advertisements
A Toortsie is a small flashlight, like a torch.	View all posts by Toortsie →	This entry was posted in Geleefde Christenskap, Motivering en Bemoediging and tagged Daar is altyd hoop, Goeie mense kry ook seer, Hoop in tye van swaarkry, Nuwe Nuut. Bookmark the permalink.	← Soek die koala
20 Responses to Quest – Soektog
Stories Uit My Wereld sê:	September 25, 2016 om 2:09 nm	Jy laat my sleg voel omdat ek soms so ondankbaar is vir al die genade wat ek ontvang
Antwoord	Toortsie sê:	September 25, 2016 om 2:11 nm	Dink jy ék is nooit ondankbaar nie? 🙂 Geen rede vir slegvoel. Xx
Antwoord	Toortsie sê:	September 25, 2016 om 2:16 nm	O en ek ontvang ook baie genade, wat ek soms miskyk. Ons is maar net mens.
Antwoord	HesterLeyNel sê:	September 25, 2016 om 2:43 nm	Dis goed as jy vriende het wat jou bystaan in sulke tye. Ek is geneig om in myself gekeer te raak wanneer ptrobleme voor my kom staan.
Antwoord	Toortsie sê:	September 25, 2016 om 2:44 nm	Ja ek het fantastiese vriende. Sommige stoot my ander trek my ander bid … 🙂 LikeLiked by 2 people
Antwoord	Pixie sê:	September 25, 2016 om 5:12 nm	Ek hou daarvan dat jy so persoonlik deel. Nie net, glo ek, is dit selfhelend nie, maar as jy net een mens daar buite daardeur kan aanraak, is dit die moeite werd. Seerkry en twyfel en vrae vra is realiteit. En daar is altyd hoop x
Antwoord	mnrnel sê:	September 25, 2016 om 5:13 nm	Jis maar ek bewonder jou guts om dit hier te skryf. Jy is reg. Net die blote feit dat ek hierdie kon lees, tel my ken bietjie meer op. Dis nog n bevestiging dat ons nooit alleen is nie. Baie dankie.
Antwoord	Toortsie sê:	September 25, 2016 om 9:14 nm	Ek bewonder dit self! 😉
Antwoord	Toortsie sê:	September 25, 2016 om 9:21 nm	Weet jy, dis in die erg swaarkrytyd geskryf toe ek die eerste keer weer ligter begin asemhaal het, maar dis al baie keer oorgeskryf en weer, tot ek uiteindelik gevoel het dis nou ‘veilig’ om te publiseer. Toe ‘quest’ opkom het ek gedink, dis dalk ‘nou’ die tyd.
Antwoord	mnrnel sê:	September 26, 2016 om 2:02 nm	Kyk gerus na Danny Gokey. “Tell your heart to beat again.” Op YOUTUBE. Great woorde.
Nie dat ek nodig het om jou op te beur nie maar omdat jy nou op ‘n goeie plek in jou kop is en eerder kan terugkyk en soos n stapper deur n fotoalbum blaai.
Antwoord	Terug pieng: Quest: Shopping Trolley | What's (in) the picture?
rondomtaliedraai sê:	September 25, 2016 om 6:46 nm	Alles is net genade.
Antwoord	Kameel sê:	September 25, 2016 om 6:54 nm	Die ui is deurgesny en daarmee saam is groot werk gedoen wat julle miskien nie nou sal verstaan nie. Deur genade alleen!!!
Antwoord	Toortsie sê:	September 25, 2016 om 9:16 nm	Au! LikeLike
Antwoord	esrohblog sê:	September 25, 2016 om 10:23 nm	EsroH
Hi Toortsie! Baie baie dankie vir jou blog-inskrywing. Dit is so ontsettend waar dat die lewe soms sulke wrede dinge na ons kant toe gooi, maar Vader God los ons nie. Ek het al deur ‘n paar baie onaangename dinge gegaan, baie verliese gely en ek het nie antwoorde op die waaroms nie, hoeveel te meer nie antwoorde vir ander se stukkend en seer nie. Tog weet ek dat Christus Jesus meer as bereid is om die pad met ons te stap indien ons bereid is om onsself aan Hom oor te gee. My gebed is dat jy sal seën ontvang, genesing en daardie vrede wat alle verstand te bowe gaan.
Antwoord	Toortsie sê:	September 25, 2016 om 10:25 nm	Dankie. Ek het dit reeds en daarom kan ek dit ook met andrr deel. Xx
Antwoord	Sune Mans sê:	September 27, 2016 om 8:43 vm	So baie dankie vir jou opregtheid en eerlikheid Tootsie. Onwetend, bevestig jy so baie vir my. Ek is bemoedig en baie brawer om net ek te wees.
Antwoord	Toortsie sê:	September 27, 2016 om 9:16 vm	Dankie
Antwoord	travel460 sê:	Oktober 7, 2016 om 9:55 vm	Toortsie, jy het my gehelp om te begin blog, en ek skuld jou ñ groot dankie daarvoor. Ek sukkel nog bietjie met die uitleg, maar belangrikste is dat ek kon begin skryf. Jou aanwysings het die ding gedoen, en selfs al is ek rerig dom met die internet wêreld, is ek goed aan die gang. Weereens dankie jong.
Antwoord	Toortsie sê:	Oktober 7, 2016 om 10:01 vm	O jy maak my dag! Dankie vir die laat weet. Ek gaan sommer nou daar by jou loer.